**KATALOG INFORMACIJA**

**II. osnovna škola**

**Vrbovec**

Vrbovec, ožujak 2016. godine

**I. UVODNE NAPOMENE**

Temeljem Zakona o pravu na pristup informacijama, (Narodne novine br. 25/13 i 85/15) ovaj Katalog informacija sadrži pregled informacija koje posjeduje, raspolaže ili nadzire II. osnovna škola Vrbovec. Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.

II. osnovna škola Vrbovec kao tijelo javne vlasti, omogućava pristup informacijama na sljedeći način:

1. putem službene web stranice Škole:
	* informacije o ustroju i nadležnosti Škole
	* informacije o zaposlenicima
	* informacije o aktivnostima Škole
	* informacije o pravnim i drugim aktima Škole
	* informacije o učeničkim aktivnostima
	* informacije o načinu i pravilima školovanja
	* najave aktivnosti Škole
	* objave priopćenja za javnost
2. neposrednim pružanjem informacija korisniku koji je podnio zahtjev za pristup informacijama,
3. uvidom u dokumente i izradom preslika dokumenata koji sadrže tražene informacije,
4. dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev

***II. OSNOVNI PODACI O ŠKOLI***

Naziv: II. osnovna škola Vrbovec

Adresa: Brdo b.b., 10340 Vrbovec

Broj telefona:   01/2792-929

Broj telefaksa: 01/2792-939

e-mail: ured@os-druga-vrbovec.skole.hr

**Djelatnost II. osnovne škole Vrbovec:**

II. osnovna škola Vrbovec obavlja javnu djelatnost u smislu Zakona o odgoju i obrazovanju u osnovnoj i srednjoj školi. Djelatnost Škole je odgoj i obrazovanje djece predškolske i školske dobi.

Škola obavlja djelatnost odgoja i obrazovanja djece predškolske i školske dobi u sjedištu škole u Vrbovcu. U područnim školama Lonjica, Negovec, Poljana i Poljanski Lug izvodi se nastava za učenike od prvog do četvrtog razreda.

**Poslovi u okviru djelatnosti II. osnovne škole Vrbovec:**

* upisi u školu i ispisi iz škole s vođenjem odgovarajuće evidencije i dokumentacije,
* organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,
* vrednovanje i ocjenjivanje učenika te vođenje odgovarajućih evidencije o tome kao i vođenje evidencije o učeničkim postignućima,
* izricanje pedagoških mjera i vođenje evidencije o njima,
* organizacija predmetnih i razrednih ispita i vođenje evidencije o njima,
* izdavanje javnih isprava i drugih potvrda,
* upisivanje podataka o odgojno-obrazovnom radu u e-Maticu – zajednički elektronički upisnik ustanova

**Ustrojbene jedinice u sastavu II. osnovne škole Vrbovec su:**

* ravnatelj
* tajništvo
* računovodstvo
* pedagog/psiholog
* knjižnica
* logoped
* defektolog

II. osnovnom školom Vrbovec upravljaju ravnatelj i Školski odbor.

**III. SADRŽAJ KATALOGA INFORMACIJA**

Ovaj Katalog informacija sadrži pregled informacija koje posjeduje, s kojima raspolaže i koje nadzire II. osnovna škola Vrbovec i to kako slijedi:

1. pregled informacija,
2. opis sadržaja informacija,
3. namjena informacija,
4. način osiguravanja prava na pristup informacijama.
5. **Pregled informacija**

II. osnovna škola Vrbovec posjeduje informacije, raspolaže s informacijama i nadzire informacije o:

* ustroju i nadležnosti Škole
* zaposlenicima
* aktivnostima Škole
* pravnim i drugim aktima Škole
* načinu i pravilima školovanja
* učeničkim aktivnostima
* međuinstitucionalnim aktivnostima Škole

 **b)** **Opis sadržaja informacija**

* ustroj i nadležnost Škole (opis djelokruga rada ustrojbenih jedinica, podatci o voditeljima jedinica)
* zaposlenici (osnovni podatci o zaposlenicima, kontakt zaposlenika, zvanja zaposlenika, smještaj zaposlenika unutar ustrojbenih jedinica)
* aktivnosti Škole (aktivnosti Škole na nastavnom, stručnom i društvenom polju)
* pravni i drugi akti Škole (Statut i pravilnici Škole, naputci, priručnici i sl.)
* način i pravila školovanja (pravilnici koji se odnose na školovanje, opće odluke o pravilima školovanja, nagrađivanje najboljih učenika, stručni izleti i ekskurzije)
* učeničke aktivnosti (Vijeće učenika, Učenička zadruga, )
* međuinstitucionalne aktivnosti Škole (suradnja s osnovnoškolskim i srednjojškolskim ustanovama i drugim relevantnim ustanovama u Republici Hrvatskoj)

 **c) Namjena informacija**

Namjena informacija u smislu ovog Kataloga je osiguravanje prava na pristup informacijama, sukladno Zakonu o pravu na pristup informacijama i drugim propisima.

 **d) Način osiguravanja prava na pristup informacijama**

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama. Zahtjev se podnosi:

* **pisanim putem na poštansku adresu Škole:**
* II. osnovna škola Vrbovec
* Brdo b.b.
* 10340 Vrbovec
* **putem elektroničke pošte na sljedeću adresu:**
* ured@os-druga-vrbovec.skole.hr
* **telefonom na sljedeći broj:**
* 01/2792-929
* **telefaksom na sljedeći broj:**
* 01/2792-939
* **usmenim putem:**

- osobno na zapisnik u službenim prostorijama II. osnovne škole Vrbovec svakog radnog dana od 12:00 do 13:00 sati

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Sukladno odredbama Zakona o pravu na pristup informacijama, II. osnovna škola Vrbovec ima pravo na naknadu stvarnih materijalnih troškova.

Korisniku prava na informaciju, kojem je pružena informacija prema Zakonu o pravu na pristup informacijama naplaćivat će se naknada stvarnih materijalnih troškova koji nastanu u skladu sa Kriterijima za određivanje visine naknade stvarnih materijalnih troškova i troškova dostave informacije (Narodne novine br. 12/14. i 15/14).

Odgovor na pisani ili usmeni zahtjev za pravo na pristup informacijama Škola će proslijediti u zakonskom roku od 15 dana od dana podnošenja urednog zahtjeva.